PLANINSKO DRUŠTVO CELJE MATICA                                                                          Celje,  10. 11. 2011 

ODSEK ZA POHODNIŠTV0,  STANETOVA 20,  SI-3000 CELJE

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
MED VIPAVSKO DOLINO IN KRASOM 

TER,  673 m,  

V SOBOTO,  26. novembra 2011 

MED RAZDRTIM IN VIPAVO, JUŽNIM STRMALIM NANOSA NASPROTI, 

LEŽE VRHE SEŽANSKE ŠVICE, KAKOR HRIBOVJU V ŠALI PRAVIJO KRAŠKI SOSEDJE. 

NA VIPAVSKI STRANI SE IZ ŠVICE IZCEJA MOČILNIK, KI KREPČA VIPAVO KOJ PO IZVIRU, 

NA PRISOJNI STRANI ŠVICE PA ŽEJNO KRAŠKO PEČEVJE VSRKAVA IZVIRE POTOKA RAŠE. 

RAŠA DOSEŽE REKO VIPAVO ŠELE V SPODNJI VIPAVSKI DOLINI PRI DORNBERKU 

POSREDNO PO BRANICI, KADAR JE DO NJE SPLOH KAJ PRITEČE. 

PONIKALNICA RAŠA IN NJEN GRIŽANSKI PRITOK 

STA UKLEŠČILA NAJVIŠJI HRIB NA VRHEH SEŽANSKE ŠVICE, KI JE ČOKATI TER. 

NA VRH SEŽANSKE ŠVICE VAS VABIMO PO DOLINI RAŠE OD IZLIVA DO IZVIRA, 

KI PO NJEJ POTEKA RAŠKI PRELOM OD HUMINA V BENEČIJI DO SEVERNEGA VELEBITA... 

S POSTAJALIŠČA NA GLAZIJI OB LJUBLJANSKI CESTI 

SE Z NAROČENIM AVTOBUSOM OB petih ZJUTRAJ, 5:00, 

ODPRAVIMO ČEZ TROJANE, RAVBARKOMANDO IN RAZDRTO NA VIPAVSKO POLJE. 

SKOZI MANČE, 140 m, IN ČEZ GOŠKI PREVAL, 233 m, SE PREKOBALIMO V KODRETE, 167 m, KJER V DOLINI BRANICE BLIZA IZLIVA RAŠE SKLENEMO JUTRANJO VOŽNJO. 

STOPIMO DO SOTOČJA POTOKOV IN PO POLJSKIH POTEH OB RAŠI 

POD HIŠAMI ČEHOVINOV IN VEČKÓTOV SE SPREHODIMO DO KOBÓLOV, 176 m. 

POLJE SE TU KONČA, ZATO NADALJUJEMO KAR PO SUHI STRUGI RAŠE okoli 1,5km DALEČ. 

OD MOSTU NA CESTI V ŠTÁNJEL HODIMO PO KOLOVOZU, KI JE OD ZASELKA RAŠE, 214 m,

V DOLŽINI okoli 2 km PREPLASTEN SKOZI NOVO VAS DO MAHNIČEV, 237 m. 

V MAHNIČIH POKUKAMO K ZANIMIVEMU IZVIRU IZPOD CERKVICE sv. Antona Puščavnika. 

OD MAHNIŠKEGA MOSTU NA RAŠI NA CESTI Š ŠTJAKA V KAZLJE 

DO GRIŽANSKEGA MOSTU NA RAŠI NA CESTI Z VRABČ V ŠTORJE PELJE OB RAŠI KOLOVOZ, NATO PA PEŠPOT DO MOSTU JLA NA CESTI Z VRABČ V DOLENJO VAS PRI SENOŽEČAH. 

OD SLEDNJEGA MOSTU, 467 m, KI SMO DO NJEGA HODILI OKOLI 5 ur, 

SE OB TOLMUNIH POTRUDIMO ŠE K IZVIRU RAŠE NEDALEČ POD PREVALOM, 509 m. 

NADALJEVATI JE NAJLAŽE PO SLEMENU VRHOV ČEZ ČELEDINCO, 580 m, 

TER uro in pol POZNEJE PO TRAVNIKIH STOPITI ČEZ CESTO BLIZU VELIKEGA POLJA, ODKODER JE PO POŽARNI CESTI LE ŠE DOBRE pol ureNA ŠVICARSKI TER, 673 m. 

SESTOPIMO K AVTOBUSU OB NAPAJALNEM KORITU NA VELIKEM POLJU, 555 m. 

ČEZ BLIŽNJE JAKOVCE POD IZRAZITIM TABROM, 605 m, 

SE ODPELJEMO 2 km DALEČ NA VRABČE, 512 m, 

KJER SE V OSMICI PRI TONHU OKREPČAMO PO 8 urah HOJE OB RAŠI NA TER.  

SPET DOMA BOMO okoli 21. ure. 

KULTURNA RAZLIČICA Z MANJ HOJE V DRUŽBI Z Jožetom Kodretom: 

Skupaj peš iz Kodretov v Kobole. Razhod s skupino po suhi strugi in po pešpoti skozi Kobdilj v Štanjel.

Ogled kraja, cerkve sv. Danijela, Spacalove galerije, sprehod po Fabianijevi poti in Ferrarijevem vrtu... 

Sestop skozi Kobdilj do mostu na Raši, od tam z avtobusom čez Štjak na Veliko Polje. Skupaj peš na Ter...

ČE BO SOTESKA RAŠE NAD GRIŽANSKIM MOSTOM NEPREHODNA, 

SE NA TER POVZPNEMO SKOZI GRIŽE. RAŠA PONIKNE SICER ŽE PRVI SUHI DAN. 

NA IZLET SE ODPRAVIMO Z DOBRIMI PLANINSKIMI ČEVLJI. DEREZICE LE OB ZMRZALI! 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 20,00 €. 

DOBER DAN VRH ŠVICE!                                                                                                                                                                                         

Tone Primožič

